[{"text_idx": "#000001", "text": "Dod o hyd i lwybr"}, {"text_idx": "#000006", "text": "Mae\u2019r Daith yn dilyn yr Afon Ela\u0301i o\u2019r arfordir ym Mae Caerdydd i\u2019r cefn gwlad yn Sain Ffagan am oddeutu 7 milltir. Mae\u2019r rhan fwyaf o\u2019r llwybr yn rhydd o draffig, ac yn hygyrch i gerddwyr a beicwyr ei fwynhau."}, {"text_idx": "#000007", "text": "Gellir gweld Llwybr Ela\u0301i yn hawdd o bont eiconig Pont y Werin. Gan basio Pentref Chwaraeon trawiadol Caerdydd ar hyd rhan fer ar-y-ffordd, mae\u2019r llwybr yn ailymuno a\u0302 glan yr afon ym Mharc Grangemoor."}, {"text_idx": "#000008", "text": "Ar o\u0302l croesi Heol Penarth, mae\u2019r llwybr yn parhau ar hyd glan yr afon gyda llefydd picnic bach gwych a llwyfannau pysgota ar hyd y ffordd. Gan fynd dros Heol Lecwydd a pharhau ar hyd y llwybr coediog ar lan yr afon, mae\u2019r llwybr yn mynd o dan bont fawr. Ewch yn syth ymlaen tuag at Lawrenny Avenue ac yna ewch i\u2019r chwith ar hyd ochr uchaf Parc Sanatorium."}, {"text_idx": "#000010", "text": "Mae gwyriad dros dro ar safle\u2019r Felin Bapur lle mae tai newydd yn cael eu hadeiladu ac yn y dyfodol felly bydd parhad Llwybr Ela\u0301i ar hyd glan yr afon angen dilyn y ffyrdd tawel o amgylch Parc Victoria sy\u2019n mynd heibio Gorsaf Reilffordd Waun Gron."}, {"text_idx": "#000012", "text": "Opsiynau: Ystyriwch fynd i ben allt Grangemoor i weld golygfeydd ysblennydd o Gaerdydd neu i gymryd rhan yn y Llwybr Chwilota am Fywyd Gwyllt. Paciwch bicnic oherwydd mae digon o lefydd i aros ar hyd rhannau afon o\u2019r daith, i weld bywyd gwyllt gan gynnwys glas y dorlan a bronwen y dw\u0302r. Gorffennwch y daith yn Amgueddfa Sain Ffagan, neu\u2019r Plymouth Arms am beint o gwrw lleol a thamaid i\u2019w fwyta."}, {"text_idx": "#000013", "text": "Mae Dyffryn Ela\u0301i yn un o goridorau gwyrdd Caerdydd gydag amrywiaeth o wahanol dirweddau a chynefinoedd ac mae llawer o\u2019r afon a\u2019i glannau wedi eu dynodi fel Safleoedd o Bwysigrwydd Cadwraeth Natur. Ger Bae Caerdydd, gallwch weld cre\u0308yr glas, glas y dorlan ac adar dw\u0302r eraill. Bydd clychau\u2019r gog, blodau\u2019r gwynt a garlleg gwyllt yn gorchuddio\u2019r coetiroedd yn y gwanwyn. Mae dyfrgwn ar hyd yr afon, ond byddech yn lwcus iawn i weld yr anifeiliaid swil hyn."}, {"text_idx": "#000014", "text": "Mae Llwybr Ela\u0301i yn dod i ben yn Amgueddfa Werin Cymru, Sain Ffagan, lle gall ymwelwyr ymweld a\u0302\u2019r Maenordy o\u2019r 16eg Ganrif ynghyd a\u0302 100 acer o barc. O fewn y safle mae 40 adeilad sydd wedi eu symud o rannau eraill o Gymru a\u2019u hailgodi i ddangos sut yr oedd pobl yn byw ar wahanol adegau mewn hanes. Ymhlith nodweddion eraill o ddiddordeb, mae Hen Bont Lecwydd, Heneb Restredig, a\u2019r Ty\u0302 Pwmp (gorsaf bwmpio carthffosiaeth yn flaenorol)."}, {"text_idx": "#000018", "text": "Canfuwyd prif ran y llafn sia\u0302p deilen o\u2019r cleddyf efydd, a elwir yn gyffredin yn fath \u2018Ewart Park\u2019, heb y carn-bla\u0302t a phen y llafn, ar hen safle melin bapur Wiggins Teape (Arjo Wiggins), ym Mhont Ela\u0301i."}, {"text_idx": "#000021", "text": "Mae hwn yn gwrs dw\u0302r o ddyddiad o\u0302l-ganoloesol, a nodwyd ar fapiau Argraffiad Cyntaf (OS chwe modfedd) o ardal astudiaeth Trela\u0301i a Bro Morgannwg, Ers hynny, newidiwyd cwrs yr Afon Ela\u0301i mewn mannau eraill hefyd, gan gynnwys ar gyfer adeiladu ffordd Gyswllt Grangetown."}, {"text_idx": "#000025", "text": "Mae nifer o lefydd ar hyd y llwybr i barcio o fewn pellter cymharol hawdd i\u2019r Llwybr."}, {"text_idx": "#000027", "text": "Gweler hefyd i Llwybr Bae Caerdydd."}]